Hlasovací preukaz §46 Zák.180/2014 Z.z. o podmienkach výkonu volebného práva a zmene a doplnení niektorých zákonov

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. 
Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.
Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu 

-  osobne, najneskôr posledný pracovný deň pred konaním volieb (t.j. najneskôr 28.02.2020)
v úradných hodinách miestneho úradu.
Námietková kancelária, v ktorej sa budú vydávať hlasovacie preukazy, bude otvorená 
od 15. januára 2020 do 28. februára 2020.

Mestská časť vydá hlasovací preukaz bezodkladne.

Žiadosti môžete podávať: 
-	v listinnej forme
tak, aby žiadosť o vydanie hlasovacieho preukazu bola doručená mestskej časti najneskôr 
15 pracovných dní predo dňom konania volieb (t.j. najneskôr 10.2.2020),

-	elektronicky (e-mailom) 
tak, aby žiadosť o vydanie hlasovacieho preukazu bola doručená mestskej časti najneskôr 
15 pracovných dní predo dňom konania volieb (t.j. najneskôr 10.2.2020). 
Elektronická adresa pre žiadosti o vydanie hlasovacieho preukazu je 
podatelna-mu@petrzalka.sk 

Žiadosť musí obsahovať údaje o voličovi
-	meno a priezvisko,
-	rodné číslo,
-	štátnu príslušnosť,
-	adresu trvalého pobytu (obec, ulica, číslo domu),
-	korešpondenčnú adresu, na ktorú obec doručí hlasovací preukaz.

-	prostredníctvom osoby splnomocnenej žiadateľom
možno požiadať o vydanie hlasovacieho preukazu najneskôr v posledný deň predo dňom konania volieb (t.j. najneskôr 28.02.2020).

Žiadosť musí obsahovať údaje o voličovi
-	meno a priezvisko,
-	rodné číslo,
-	štátnu príslušnosť,
-	adresu trvalého pobytu (obec, ulica, číslo domu).

Mestská časť zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu. 
Mestská časť zašle hlasovací preukaz na adresu uvedenú v žiadosti doporučenou zásielkou „Do vlastných rúk“.

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.